Laupäeval hääletasime Aetiga Viljandisse. Ta ei jõudnud suitsumahvigi võtta, kui ma meile juba auto olin saanud, ullallaa. Folgi veetsin Marika seltsis: saime tasuta passid, külastasime nelja kontserti, pesime mudaseid jalgu, sõime Pange toitu (ja saime sellelt allahindlust - hästi oluline), päevitasime ja tundsime elust rõõmu. Öösel poole viie ajal pidin ära ütlema pakkumisest olla kaine autojuht - mitte et ma ei oleks kaine olnud, vaid kuna viibisin Tartust liialt  kaugel (muidu olen alati nõus, call me anytime, hihi). Ajasin end kella 11ks järve äärde, kuid kinniste jalatsite puudusel ma folgiaeroobikal ei osalenud. Pikutasin siis niisama päikese käes ja jälgisin veidi aega, kuidas Enn Meiesaar aeroobikatšikke küttis. Pühapäev oli tõepoolest ülimõnus. Ka tagasi kodulinna hääletasin neiu Rebase seltsis (vaesed ajad, säästame raha).